text: Lors veïssiez chevaus brochier,
   Escus et targes embracier
   Et brandir maint espie trenchant.
   Marcadigas trestout devant
   S'en venoit la lance en poignie.
   À l'assambler : "Castele !" escrie.
   Maint escu percié et troé
   Y ot, quant furent ajousté,
   Et mainte targe depecie,
   Et maint cors de vassal sans vie,
   Et mainte lance tronçonnée.
   Moult par i ot fiere mellée.
   Moult fu la bataille crueuse
   Et fiere et aspre et perilleuse.
  